**ZMLUVA O POSKYTNUTÍ SLUŽIEB**

**č.............................**

na plnenie predmetu zákazky s názvom **„Náhradná výsadba pre stavbu: KE, Rekonštrukcia**

**a modernizácia cesty II/552 – Slanecká cesta“**

(uzavretá podľa § 269 ods.2 a nasl. zákona č. 513/1991 Zb. v znení neskorších predpisov)

(ďalej tiež len „**zmluva**“)

uzatvorená medzi zmluvnými stranami:

**Objednávateľ**

Názov: Mesto Košice

Sídlo: Trieda SNP 48/A, 040 01 Košice

IČO: 00691135

DIČ: 2021186904

IČDPH: SK2021186904

Projekty:

„KE, Rekonštrukcia a modernizácia cesty II/552 – Slanecká cesta“

Bankové spojenie: VÚB, a.s.

IBAN: SK69 0200 0000 0039 1040 9757

V mene ktorého

koná: Ing. Jaroslav Polaček, primátor

a

**Dodávateľ:**

Obchodné meno: *[doplní uchádzač]*

Sídlo: *[doplní uchádzač]*

IČO: *[doplní uchádzač]*

DIČ: *[doplní uchádzač]*

IČ DPH: *[doplní uchádzač]*

Spoločnosť zapísaná v Obchodnom registri Okresného súdu *[doplní uchádzač]*, oddiel: *[doplní uchádzač]*, vložka číslo: *[doplní uchádzač]*

V mene spoločnosti

koná: *[doplní uchádzač]*

IBAN: *[doplní uchádzač]*

**PREAMBULA**

1. Objednávateľ vystupujúci v právnom postavení verejného obstarávateľa podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) vyhlásil súťaž na obstaranie nadlimitnej zákazky s predmetom zákazky „**KE, Rekonštrukcia a modernizácia cesty II/552 - Slanecká cesta**“, a to uverejnením oznámenia o vyhlásení verejného obstarávania dňa 02.12.2020 v Dodatku k Úradnému vestníku Európskej únie pod číslom 2020/S 235-579155 a dňa 03.12.2020 vo Vestníku verejného obstarávania číslo 255/2020 pod označením 44259 - MSPa ktorej výsledkom je Zmluva o dielo na realizáciu predmetu tejto nadlimitnej zákazky (ďalej len „**Zmluva o dielo**“);
2. Dňa *[doplní uchádzač]* bola zo strany Objednávateľa vystupujúceho v právnom postavení verejného obstarávateľa podľa Zákona o verejnom obstarávaní vyhlásená súťaž na obstaranie nadlimitnej zákazky s predmetom zákazky „**Náhradná výsadba pre stavbu: KE, Rekonštrukcia a modernizácia cesty II/552 – Slanecká cesta**“ ktorej oznámenie bolo uverejnené vo Vestníku verejného obstarávania č. *[doplní uchádzač]* pod označením *[doplní uchádzač]* (ďalej len „**Súťaž**“);
3. Ponuka Dodávateľa predložená do Súťaže bola na základe kritérií Súťaže vyhodnotená ako úspešná („**Ponuka Dodávateľa**“) a Objednávateľ túto Ponuku Dodávateľa prijal;
4. Predmet plnenia tejto Zmluvy má byť z časti financovaný formou nenávratného finančného príspevku poskytnutého Verejnému obstarávateľovi zo strany Ministerstva investícií, regionálneho rozvoja a informatizácie Slovenskej republiky (ďalej len „**Poskytovateľ NFP**“) v rámci Integrovaného regionálneho operačného programu, z časti 85 % z Európskeho fondu regionálneho rozvoja („**EFRR**“) z časti 10% zo štátneho rozpočtu Slovenskej republiky a z časti 5% z vlastných prostriedkov Verejného obstarávateľa.

Na tento účel sú medzi Verejným obstarávateľom a Poskytovateľom NFP uzatvorené tri samostatné zmluvy o poskytnutí nenávratného finančného príspevku (ďalej aj ako „**Zmluvy o NFP**“) za účelom realizácie projektov:

(i) „KE, Rekonštrukcia a modernizácia cesty II/552 – Slanecká cesta“,

(ii) „Modernizácia zastávok verejnej osobnej dopravy a informačných systémov, Slanecká cesta, Košice“,

(iii) „Cyklistická komunikácia popri Slaneckej ceste II/552, Košice“

Vzhľadom na vyššie uvedené sa Zmluvné strany dohodli a uzatvárajú túto Zmluvu v nasledovnom znení:

**Článok 1**

**Predmet zmluvy**

1. Dodávateľ sa zaväzuje za podmienok uvedených v tejto zmluve a v Prílohe č. 1 k tejto zmluve „Opis predmetu zákazky“ poskytovať pre Objednávateľa všetky vyžadované služby výkonu činnosti Náhradnej výsadby (ďalej len „**poskytnutie služby**”) na diele ktoré zahŕňa projekt „KE, Rekonštrukcia a modernizácia cesty II/552 – Slanecká cesta“ (spolu ďalej len „**Dielo**“).

**Časť 2:**

Lokalita č. 2 – priestor za Multi hala – navrhovaná prepojovacia komunikácia Popradská –   
 Alejová-Gemerská časť parc. č.: 501/239, 501/336, 501/335, k.ú. Južné mesto

Lokalita č. 7 – Západ – Park za Sladovňou, p.č. 2070/2, 2357, 2359/1, 2359/4, k.ú. Terasa

1. Dodávateľ sa zaväzuje, že prostredníctvom jeho personálu a odborníkov, zabezpečí vykonávanie všetkých činností potrebných pre poskytnutie služby.
2. Dodávateľ svojim podpisom potvrdzuje, že v deň podpisu tejto zmluvy jeho zodpovedné osoby podieľajúce sa na plnení predmetu tejto zmluvy majú dostatočné skúsenosti, znalosti a vedomosti, ako aj etické a morálne kvality, aby boli schopné zodpovedne a profesionálne poskytnúť službu.
3. Objednávateľ sa zaväzuje Dodávateľovi za poskytnutie služby zaplatiť zmluvnú cenu uvedenú v článku 3 tejto zmluvy (ďalej len „**zmluvná cena**“), resp. len jej časť v súlade s ustanovenými podmienkami tejto zmluvy.

**Článok 2**

**Obsah, rozsah a podmienky poskytnutia služby**

* 1. Podmienky poskytnutia služby, obsah a rozsah povinností, ktoré je povinný poskytovateľ vykonávať v rámci tejto zmluvy, vyplývajú z nasledovných príloh, ako aj z ostatných ustanovení zmluvy:

Príloha č. 1: Opis predmetu zákazky (vrátane príloh)

Príloha č. 2: Ocenený výkaz výmer

* 1. V prípade vzniku akéhokoľvek rozporu pri slovnom alebo logickom výklade a aplikácií tejto zmluvy sa použije nasledovné zostupné poradie prednosti a dôležitosti týchto písomností alebo právnych úkonov:

Táto zmluva o poskytnutí služieb

Príloha č. 1: Opis predmetu zákazky (vrátane príloh)

Príloha č. 2: Ocenený výkaz výmer

* 1. V prípade zmeny uvedených dokumentov formou dodatku k tejto zmluve sa poradie dôležitosti písomnosti alebo právnych úkonov uvedených v predchádzajúcom bode nemení. Toto platí aj v prípade, ak dodatok k tejto zmluve mení alebo dopĺňa súčasne viacero písomností alebo právnych úkonov uvedených v predchádzajúcom bode.

**Článok 3**

**Zmluvná cena**

1. Zmluvná cena je určená v Eur ako pevná cena v súlade so zákonom č. 18/1996 Z. z. o cenách v znení neskorších predpisov (ďalej len „**zákon o cenách**“) a vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, v znení neskorších predpisov (ďalej len „**vyhláška**“) a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania zmluvy nasledovne:

a) Zmluvná cena bez DPH: ..................... Eur

b) Sadzba DPH vo výške 20%: ..................... Eur

c) Zmluvná cena vrátane DPH celkom: ..................... Eur

(slovom: ............................................................................... Eur).

(ďalej len „**Zmluvná cena**“)

1. Dodávateľovi bude zmluvná cena uvedená v bode 1 tohto článku uhradená za podmienok, v čase a spôsobom uvedeným v ostatných ustanoveniach tejto zmluvy.

**Článok 4**

**Čas plnenia**

1. Dodávateľ sa zaväzuje poskytnúť službu od 01.09.2022 do 31.05.2023

**Článok 5**

**Fakturačné a platobné podmienky**

1. Akékoľvek platby na základe tejto zmluvy, ak tomu nebude brániť zákonom alebo úradným či súdnym rozhodnutím uložená osobitná povinnosť, budú uhrádzané na účty uvedené v záhlaví tejto zmluvy. Akákoľvek zmena účtu uvedená v záhlaví tejto zmluvy sa musí uskutočniť formou dodatku k tejto zmluve.
2. Všetky platby medzi Objednávateľom a Dodávateľom sa budú uskutočňovať v mene Euro.
3. Objednávateľ sa zaväzuje zmluvnú cenu uhrádzať na základe čiastkových úhrad faktúr vystavených Dodávateľom v súlade s touto zmluvou preukázateľne doručených do sídla Objednávateľa.
4. Pre účely fakturácie bude Dodávateľ povinný predložiť výkaz skutočne poskytnutých služieb za jednotlivé lokality potvrdený Objednávateľom vrátane protokolu o odovzdaní a prevzatí prác.
5. Dodávateľovi vznikne právo na vystavenie faktúry dňom odsúhlasenia súpisu skutočne poskytnutých služieb za každú celú ukončenú lokalitu v ktorej Dodávateľ plnil predmet zmluvy.
6. Fakturácia a platby budú realizované po dodaní služby za jednotlivé lokality a prevzatí každej ukončenej lokality objednávateľom.
7. Dodávateľ je oprávnený vyhotoviť a doručiť faktúru najskôr 3 dni po uplynutí mesiaca, v ktorom bola služba za jednotlivú lokalitu prevzatá Objednávateľom, a to v písomnej forme v 6 rovnopisoch a taktiež v elektronickej forme vo formáte MS Excel. Záverečnú faktúru je Dodávateľ oprávnený vyhotoviť a doručiť až po ukončení služby.
8. Dodávateľ je spolu s faktúrou povinný preukázateľne doručiť do sídla Objednávateľa, ako prílohu faktúry, súpisy skutočne poskytnutých služieb definované v Opise predmetu zákazky za každú ukončenú lokalitu (ďalej len „***fakturačné obdobie***“) (ďalej len „***súpis***“) schválené predstaviteľom Objednávateľa, v opačnom prípade pre účely tejto zmluvy platí, že faktúra nebola Objednávateľovi doporučene doručená.
9. Deň dodania služby sa určí v súlade so zákonom č. 222/2004 Z. z. o dani z pridanej hodnoty v znení neskorších predpisov.
10. Peňažný záväzok sa na účely tejto zmluvy považuje za splnený dňom, v ktorom bola príslušná suma odpísaná z bankového účtu povinnej zmluvnej strany.
11. Náklady vynaložené každý kalendárny mesiac na financovanie činnosti Dodávateľa musia byť v súlade s príslušnými všeobecne záväznými právnymi predpismi platnými a účinnými v Slovenskej republike.
12. Faktúry musia obsahovať náležitosti podľa zákona č. 222/2004 Z. z o dani z pridanej hodnoty v znení neskorších predpisov a prílohy uvedené v bodoch 4 až 8 tohto článku. Ak ich faktúra nebude obsahovať, alebo ak faktúra bude obsahovať neúplné, nesprávne alebo nepravdivé údaje, Objednávateľ je oprávnený takúto faktúru vrátiť spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia faktúry, ktorá obsahuje úplné, správne a pravdivé údaje, a ktorej údaje sa zhodujú s údajmi uvedenými v príslušných prílohách, do sídla Objednávateľa.
13. Lehota splatnosti faktúry je **60 kalendárnych dní** odo dňa jej doporučeného doručenia spolu s prílohami do sídla Objednávateľa. Po uplynutí lehoty splatnosti faktúry má Dodávateľ nárok na zaplatenie úroku z omeškania vo výške 0,02 % z dlžnej sumy za každý deň omeškania.
14. V prípade, ak Dodávateľ nie je platiteľom DPH, a v priebehu realizácie predmetu tejto zmluvy sa stane platiteľom DPH, zaväzuje sa, že dohodnutú cenu neprekročí. Dodávateľ je povinný dovtedy nevyfakturovanú časť ceny znížiť o výšku DPH.

**Článok 6**

**Záruka**

1. Dodávateľ zodpovedá za to, že predmet tejto zmluvy je zhotovený podľa podmienok zmluvy. Záruka je poskytnutá na odborné prevedenie sadových prác v trvaní 12 mesiacov. Dodávateľ bude povinný dodaný rastlinný materiál bezplatne nahradiť novým v prípade znehodnotenia (úhyn) pôvodného rastlinného materiálu.
2. Záručná doba začína plynúť dňom podpísania protokolu o odovzdaní a prevzatí prác zmluvnými stranami.
3. Záruka sa nevzťahuje na vady spôsobené neodborným zásahom zo strany objednávateľa alebo tretej osoby alebo úmyselným poškodením výsadby treťou osobou.

**Článok 7**

**Povinnosti Objednávateľa**

1. Objednávateľ po podpise tejto zmluvy poskytne Dodávateľovi všetky informácie a dokumenty, ktoré sú potrebné pre plnenie zmluvy a ktoré má Objednávateľ k dispozícii.
2. Objednávateľ sa zaväzuje, že počas plnenia predmetu zmluvy poskytne Dodávateľovi v nevyhnutne potrebnom rozsahu spolupôsobenie spočívajúce najmä v odovzdaní informácií, vyjadrení a stanovísk, ktorých potreba vznikne v priebehu plnenia tejto zmluvy.

**Článok 8**

**Povinnosti Dodávateľa**

* + 1. Dodávateľ má povinnosť dodržiavať všetky všeobecne záväzné právne predpisy platné a účinné v Slovenskej republike. Dodávateľ je zodpovedný za všetky nároky na odškodnenie a súdne konania vyplývajúcich z porušenia takýchto predpisov zo strany Dodávateľa.
    2. Dodávateľ sa pri poskytovaní služby zaväzuje postupovať čestne a nestranne, zachovávať obchodné tajomstvo, zdržať sa všetkých verejných vyhlásení týkajúcich sa poskytovania služby bez predchádzajúceho súhlasu Objednávateľa, nevykonávať žiadnu činnosť alebo prijímať akúkoľvek výhodu, ktorá by bola nezlučiteľná so záväzkami vyplývajúcimi mu z tejto zmluvy.
    3. Dodávateľ je povinný poskytovať službu podľa zmluvy s náležitou starostlivosťou a efektívnosťou v súlade s najlepšími profesionálnymi zvyklosťami. Podrobnejší rozsah požadovaných služieb poskytovaných Dodávateľom a povinností Dodávateľa sú stanovené v ostatných ustanoveniach zmluvy a v Prílohe č. 1 tejto zmluvy „Opis predmetu zákazky“.
    4. Účastníci zmluvy na strane Dodávateľa (v prípade, že Dodávateľom je „skupina dodávateľov“) sa nemôžu meniť bez predchádzajúceho písomného súhlasu Objednávateľa. V opačnom prípade je Objednávateľ oprávnený od zmluvy odstúpiť.
    5. Dodávateľ nie je oprávnený postúpiť alebo previesť práva a povinnosti vyplývajúce z tejto zmluvy tretej osobe bez predchádzajúceho písomného súhlasu Objednávateľa.
    6. Osobitné ustanovenia o Dodávateľovi a jeho subdodávateľoch vo vzťahu k registru partnerov verejného sektora:

1. Dodávateľ (člen skupiny dodávateľov vystupujúcich spoločne ako Dodávateľ) musí byť počas trvania zmluvy zapísaný do registra partnerov verejného sektora, ak sú splnené podmienky podľa § 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v platnom znení (ďalej aj „**zákon č. 315/2016 Z. z.**“) a na výzvu Objednávateľa je povinný o splnení tejto podmienky predložiť Objednávateľovi dôkaz. Nesplnenie tejto povinnosti môže byť podľa § 19 ods. 3 Zákona o verejnom obstarávaní dôvodom na odstúpenie od zmluvy zo strany Objednávateľa. Uvedené sa rovnako týka aj všetkých subdodávateľov. Dodávateľ je povinný kedykoľvek na základe žiadosti Objednávateľa predložiť všetky zmluvy so subdodávateľmi.

**Článok 9**

**Písomná komunikácia medzi zmluvnými stranami**

* 1. Všetka písomná komunikácia medzi Objednávateľom a Dodávateľom sa bude uskutočňovať v slovenskom jazyku.
  2. Akákoľvek písomná komunikácia medzi Objednávateľom a Dodávateľom týkajúca sa tejto zmluvy musí obsahovať označenie „Náhradná výsadba pre stavbu: KE, Rekonštrukcia a modernizácia cesty II/552 – Slanecká cesta“ a musí sa uskutočňovať prostredníctvom pošty, e-mailu alebo kuriéra.
  3. Dodávateľ je povinný zaslať každú písomnosť Objednávateľovi aj elektronicky na nasledovné e-mailové adresy: *[doplní verejný obstarávateľ pred podpisom zmluvy]*@*[doplní verejný obstarávateľ pred podpisom zmluvy]*.sk. V prípade zaslania e-mailom Dodávateľ je povinný písomnosti doručiť do sídla Objednávateľa do troch pracovných dní aj poštou, osobne alebo prostredníctvom kuriéra.
  4. Na účely tejto zmluvy platí, že ak sa písomný právny úkon bude druhej zmluvnej strane zasielať doporučenou zásielkou prostredníctvom pošty alebo kuriéra, považuje sa tento písomný právny úkon za doručený druhej zmluvnej strane aj v prípade, ak bude doporučená zásielka vrátená zmluvnej strane, ktorá ju odoslala, z dôvodov: adresát je neznámy, zásielka neprevzatá v odbernej lehote, adresát nezastihnuteľný, adresát požiadal o doposlanie, nedostatočná adresa. V takomto prípade práva a povinnosti z právneho úkonu začínajú plynúť dňom, v ktorom sa doporučená zásielka vrátila zmluvnej strane, ktorá ju odoslala.
  5. Každá správa, súhlas, schválenie, návrh, podklady, osvedčenie a pod. alebo rozhodnutie akejkoľvek osoby požadované na základe uzatvorenej zmluvy bude vyhotovené v písomnej forme.
  6. Všetky ústne pokyny alebo ústne nariadenia sa musia potvrdiť v písomnej forme v lehote troch pracovných dní.

**Článok 10**

**Zmena zmluvy**

1. Zmluvu je možné meniť a dopĺňať len formou písomného dodatku podpísaným obidvoma zmluvnými stranami v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
2. Zmluvné strany môžu uzatvoriť dodatok k zmluve, ktorým sa mení rozsah alebo obsah poskytovanej služby vyplývajúci z článku 2 ako aj z ostatných ustanovení tejto zmluvy, ak vznikne potreba zmeny obsahu alebo rozsahu poskytovanej služby, ktorá nebola predvídateľná v čase uzatvorenia tejto zmluvy (ďalej len „***naviac služby***“). Podkladom na uzatvorenie tohto dodatku bude písomný súhlas Objednávateľa s naviac službami alebo písomná požiadavka Objednávateľa na naviac služby. Zmluvnú cenu uvedenú v článku 3 zmluvy je prípustné v tomto prípade zmeniť, ak naviac služby budú mať na ňu preukázateľný vplyv, inak zmena zmluvnej ceny nebude prípustná.

**Článok 11**

**Porušenie zmluvy a náhrada škôd**

1. Dodávateľ je povinný, na základe písomnej žiadosti Objednávateľa, bezodkladne na vlastné náklady odstrániť všetky porušenia zmluvných povinností. Pokiaľ nedodržanie tejto povinnosti vedie ku škodám na strane Objednávateľa, tento bude mať nárok na náhradu škôd v súlade s ustanoveniami tohto článku.
2. Ostatné ustanovenia tejto zmluvy nie sú ustanoveniami tohto článku dotknuté.

**Článok 12**

**Odstúpenie od zmluvy**

1. Odstúpením od zmluvy ktoroukoľvek zmluvnou stranou nie sú dotknuté jej iné práva vyplývajúce z tejto zmluvy.
2. Dodávateľ je povinný pri plnení predmetu tejto zmluvy dodržiavať ustanovenia zákona   
   č. 315/2016 Z. z. Objednávateľ je v prípade porušenia povinnosti Dodávateľa podľa prvej vety tohto odseku zmluvy alebo v prípade porušenia povinnosti subdodávateľa Dodávateľa byť zapísaný v registri alebo v prípade výmazu subdodávateľa z registra počas trvania zmluvy, oprávnený:
   * + - odstúpiť od zmluvy, alebo
       - požadovať zaplatenie zmluvnej pokuty uvedenej v čl. 21 Zmluvné pokuty.
3. Odstúpenie od zmluvy sa spravuje všeobecnými ustanoveniami Obchodného zákonníka, ak nie je v zmluve uvedené inak.
4. Dodávateľ môže odstúpiť od zmluvy, ak Objednávateľ nezaplatí Dodávateľovi splatnú čiastku ani v lehote 90 kalendárnych dní odo dňa uplynutia lehoty jej splatnosti.
5. Bez rozporu s doposiaľ uvedeným platí, že odstúpenie od zmluvy je platné a účinné okamihom doručenia písomného odstúpenia od zmluvy Dodávateľovi Objednávateľom v týchto prípadoch:
   1. Dodávateľ opakovane porušil niektorú zo svojich zmluvných povinností definovaných alebo vyplývajúcich z článku 1 tejto zmluvy;
   2. Dodávateľ v lehote určenej Objednávateľom neodstráni vadu alebo vady poskytovanej služby;
   3. Dodávateľ postúpi alebo prevedie tretej osobe práva a alebo povinnosti vyplývajúce mu z tejto zmluvy bez predchádzajúceho písomného súhlasu Objednávateľa;
   4. Dodávateľ je v likvidácií, Dodávateľ na seba podal alebo bol voči nemu podaný návrh na vyhlásenie konkurzu alebo na povolenie reštrukturalizácie, alebo ak sa nachádza v akejkoľvek obdobnej situácii, ktorá vyplynie z podobného postupu, ktorý ustanovujú všeobecne záväzné právne predpisy platné a účinné v štáte, ktorého právnym poriadkom sa Dodávateľ spravuje;
   5. Dodávateľ alebo niektorý z jeho odborníkov, prostredníctvom ktorého poskytuje službu, je právoplatne odsúdený za trestný čin súvisiaci s výkonom jeho povolania;
   6. Dodávateľ alebo niektorý z jeho odborníkov, prostredníctvom ktorého poskytuje službu, bol právoplatne odsúdený za trestný čin;
6. Po nadobudnutí účinnosti odstúpenia od zmluvy realizuje Dodávateľ bezodkladne nevyhnutné opatrenia na okamžité a riadne ukončenie poskytovania služby tak, aby Objednávateľovi nevznikla žiadna škoda.
7. Objednávateľ si vyhradzuje právo žiadateľa/prijímateľa bez akýchkoľvek sankcií odstúpiť od tejto zmluvy s Dodávateľom v prípade, kedy ešte nedošlo k plneniu z tejto o Zmluvy medzi žiadateľom/prijímateľom a Dodávateľom a výsledky kontroly Riadiaceho orgánu neumožňujú financovanie výdavkov vzniknutých z Verejnej súťaže, ktorej výsledkom je táto zmluva.

**Článok 13**

**Vymáhanie pohľadávok od Dodávateľa**

1. Dodávateľ je povinný vrátiť (formou dobropisu) Objednávateľovi všetky čiastky, ktoré mu boli zaplatené v rozpore s touto zmluvou v lehote 30 kalendárnych dní od doručenia písomnej žiadosti Objednávateľa o vrátanie týchto čiastok.
2. Každá čiastka, ktorú Objednávateľ uhradil alebo dal podnet na to, aby bola uhradená nad rámec nároku Dodávateľa vyplývajúceho zo zmluvy, Dodávateľ vráti Objednávateľovi v lehote 30 kalendárnych dní odo dňa, kedy bola Dodávateľovi doručená písomná žiadosť Objednávateľa o vrátanie tejto čiastky.
3. Ak Dodávateľ čiastku neuhradí vo vyššie uvedenej lehote, Objednávateľovi vznikne nárok na zaplatenie úroku z omeškania vo výške 0,05 % z dlžnej sumy za každý deň omeškania.
4. Čiastky, ktoré sa majú zaplatiť v prospech Objednávateľa, možno započítať s čiastkami akéhokoľvek druhu, ktoré sú splatné v prospech Dodávateľa. Toto sa netýka práva Objednávateľa a Dodávateľa uzatvoriť dohodu o vrátení uvedených čiastok v splátkach.
5. Bankové poplatky týkajúce sa splácania čiastok splatných v prospech Objednávateľa znáša výlučne Dodávateľ.

**Článok 14**

**Riešenie sporov**

1. Na riešenie sporov zmluvných strán týkajúcich sa tejto zmluvy a jej aplikácie, ak sa ich nepodarí urovnať iným spôsobom, sú príslušné súdy Slovenskej republiky. Práva a povinnosti Zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.

**Článok 15**

**Vyššia moc**

1. Žiadna zo zmluvných strán sa nepovažuje za stranu, ktorá porušuje svoje zmluvné záväzky, ak plneniu takýchto záväzkov bránia akékoľvek skutočnosti vyššej moci, ktoré vzniknú po podpise tejto zmluvy oboma zmluvnými stranami.
2. Pojem „vyššia moc“ v tejto zmluve znamená výnimočnú udalosť alebo okolnosť,
   1. ktorá je mimo kontroly zmluvnej strany,
   2. proti vzniku ktorej sa strana nemohla primerane zabezpečiť pred uzavretím zmluvy,
   3. ktorej sa po jej vzniku, dotknutá strana nemohla primerane vyhnúť alebo ju prekonať a
   4. ktorú nie je možné podstatne pripísať druhej strane.
3. Zmluvná strana postihnutá skutočnosťou vyššej moci bezodkladne prijme všetky primerané opatrenia na odstránenie svojej neschopnosti plniť si zmluvné záväzky. Stavebný dozor má pritom povinnosť vyvinúť primerané úsilie na minimalizovanie dôsledkov vyššej moci.
4. Nehľadiac na ustanovenia článku 13 Dodávateľ nezodpovedá za preukázané škody alebo vypovedanie zmluvy z dôvodu neplnenia si zmluvných záväzkov, ak a pokiaľ jeho oneskorené plnenie alebo iná neschopnosť plniť si svoje zmluvné záväzky je spôsobená skutočnosťou vyššej moci. Rovnako, nehľadiac na ustanovenia článkov 5 a 13, nevznikne Objednávateľovi povinnosť platiť úroky z omeškaných platieb a Objednávateľ nie je zodpovedný za neplnenie zmluvy alebo výpoveď zmluvy zo strany Dodávateľa z dôvodu omeškania s jej plnením zo strany Objednávateľa, ak a pokiaľ oneskorenie Objednávateľa alebo jeho iná neschopnosť plniť si svoje záväzky vyplývajúce zo zmluvy bolo spôsobené skutočnosťou vyššej moci.
5. Ak sa jedna zo zmluvných strán domnieva, že nastali skutočnosti vyššej moci, ktoré môžu mať vplyv na plnenie jej záväzkov, okamžite to oznámi druhej zmluvnej strane, pričom uvedie podrobnosti o povahe daných okolností, predpokladanú dĺžku trvania a pravdepodobný dopad týchto okolností s uvedením rozsahu alternatívnych prostriedkov.
6. Ak nastanú okolnosti vyššej moci a ak pretrvávajú dlhšie ako 180 kalendárnych dní, nehľadiac na predĺženie času poskytnutia služby, ktoré možno s Dodávateľom z tohto dôvodu dohodnúť, ktorákoľvek zo zmluvných strán je oprávnená do 30 dní po uplynutí vyššie uvedenej 180 dňovej lehoty doporučene doručiť do sídla druhej zmluvnej strany písomnú výpoveď. Táto výpoveď nadobudne účinnosť uplynutím výpovednej lehoty 30 kalendárnych dní odo dňa jej doporučeného doručenia do sídla príslušnej zmluvnej strany druhou zmluvnou stranou, ak pred jej uplynutím nezanikli skutočnosti vyššej moci.

**Článok 16**

**Zmluvné pokuty**

1. V prípade, ak Dodávateľ poruší akúkoľvek zmluvnú povinnosť vyplývajúcu mu z tejto zmluvy alebo podľa § 15 ods. 1 zákona č. 315/2016 Z. z., Objednávateľ má nárok na zaplatenie zmluvnej pokuty za toto porušenie vo výške 2 000 ,- Eur (slovom: dvetisíc eur), ak v tejto zmluve nie je pre porušenie konkrétnej zmluvnej povinnosti zo strany Dodávateľa ustanovená iná výška zmluvnej pokuty. Uvedené neplatí, ak k porušeniu zmluvnej povinnosti došlo v dôsledku činnosti Objednávateľa.
2. V prípade, ak porušením zmluvnej povinnosti zo strany Dodávateľa vznikla Objednávateľovi škoda, Objednávateľ má súčasne s nárokom na zaplatenie zmluvnej pokuty aj nárok na náhradu škody v plnej výške.

**Článok 17**

**Omeškanie s plnením zmluvy**

1. Ak Dodávateľ neposkytne službu alebo jej časť v čase ustanovenom v tejto zmluve alebo ak nekoná v lehotách stanovených v Zmluve, (nevydá pokyn, nevykoná schválenia, potvrdenia, súhlasy alebo rozhodnutia v súlade s príslušnými ustanoveniami Zmluvy Objednávateľ má bez ujmy na jeho iných právach vyplývajúcich mu z tejto zmluvy nárok na zaplatenie zmluvnej pokuty za nečinnosť Dodávateľa vo výške 200,- Eur (slovom: dvesto eur) za každý deň, ktorý uplynie odo dňa uplynutia stanoveného času na poskytnutie služby alebo jej časti ustanovenom v tejto zmluve alebo v Zmluve do dňa skutočného poskytnutia služby alebo jej časti podľa zmluvy, a to vrátane tohto dňa. Na vydanie pokynu, schválenia, potvrdenia, súhlasu alebo rozhodnutia sa stanovuje Dodávateľovi maximálna lehota 30 kalendárnych dní odo dňa, kedy sa dozvedel alebo sa mohol dozvedieť o vzniku udalosti, ku ktorej sa predmetný pokyn, schválenie, potvrdenie, súhlas alebo rozhodnutie vzťahuje, pokiaľ Zmluva nestanovuje iné lehoty. V prípade, že dodržanie lehoty nie je možné, Dodávateľ je povinný o tejto skutočnosti Objednávateľa písomne informovať a požiadať ho o schválenie inej odôvodnenej lehoty.
2. Pokiaľ Dodávateľ do 15 dní odo dňa doručenia žiadosti Objednávateľa nevykoná potrebné úkony, o ktoré ho Objednávateľ požiadal alebo ktoré priamo alebo nepriamo vyplývajú z požiadavky, pokynu alebo žiadosti Objednávateľa alebo inak zo zmluvy, Objednávateľ má bez ujmy na jeho iných právach vyplývajúcich mu z tejto zmluvy nárok na zaplatenie zmluvnej pokuty za nečinnosť Dodávateľa vo výške 200,- Eur (slovom: dvesto eur) za každý deň, ktorý uplynie od uplynutia lehoty na vykonanie predmetného úkonu stanovenej v tejto Zmluve do dňa skutočného vykonania úkonu, a to vrátane tohto dňa.
3. Pokiaľ konanie Dodávateľa je v zmysle ustanovení tejto zmluvy viazané pokynom, rozhodnutím alebo súhlasom Objednávateľa, Dodávateľ je povinný bezodkladne písomne upozorniť Objednávateľa na jeho povinnosť toto rozhodnutie, pokyn alebo súhlas udeliť. Dodávateľ, v prípade neobdržania požadovaného pokynu, rozhodnutia alebo súhlasu Objednávateľa ani po uplynutí 30 dní od zaslania žiadosti Objednávateľovi, je povinný na túto povinnosť Objednávateľa opätovne písomne upozorniť, a to aj opakovane.
4. Dodávateľ je povinný bezodkladne písomne oznámiť Objednávateľovi akúkoľvek udalosť, ktorá dáva vznik nároku Objednávateľa na uhradenie akejkoľvek zmluvnej pokuty, či náhrady škody podľa tejto zmluvy, odstránenie vady Diela voči Dodávateľovi. Ak Dodávateľ neupozorní Objednávateľa do 30 dní od dátumu, kedy sa dozvedel alebo sa mohol dozvedieť o vzniku takejto udalosti a/alebo skutočnosti, Objednávateľ má nárok na zaplatenie zmluvnej pokuty za nečinnosť Dodávateľa vo výške 200,- Eur (slovom: dvesto eur) za každý deň omeškania.

**Článok 18**

**Poistenie Dodávateľa**

1. Dodávateľ Objednávateľovi predloží pri podpise tejto zmluvy originál alebo overenú kópiu potvrdenia o poistení zodpovednosti za škodu spôsobenú pri výkone povolania alebo potvrdenia o poistení zodpovednosti za škodu podnikateľa minimálne vo výške zmluvnej ceny tejto zmluvy. Dodávateľ je povinný toto poistenie udržiavať v stanovenej výške počas celej doby trvania zmluvy.

**Článok 19**

**Subdodávateľská doložka**

1. Dodávateľ predkladá v prílohe č. 3 k tejto zmluve zoznam všetkých známych subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto zmluvy je Dodávateľ povinný oznámiť Objednávateľovi akúkoľvek zmenu údajov o subdodávateľovi.
2. Dodávateľ je povinný Objednávateľovi písomne oznámiť akúkoľvek zmenu údajov o subdodávateľovi, ako aj zmenu subdodávateľa. Dodávateľ je povinný Objednávateľovi písomne oznámiť aj údaje o navrhovanom novom subdodávateľovi (vrátane informácie o jeho zástupcovi) a súvisiace informácie o predmete plnenia navrhovaného subdodávateľa tak, ako sú požadované v Zozname subdodávateľov.
3. Navrhovaný nový subdodávateľ musí spĺňať podmienky účasti týkajúce sa osobného postavenia podľa § 32 ods. 1 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní. Dodávateľ je povinný k písomnému oznámeniu o navrhovanom novom subdodávateľovi pripojiť dôkazy o splnení všetkých podmienok účasti týkajúcich sa osobného postavenia. Oprávnenie poskytovať plnenie zmluvy sa preukazuje vo vzťahu k tej časti predmetu zmluvy, ktorú má subdodávateľ plniť.
4. Dodávateľ je oprávnený plniť zmluvu alebo jej časť ním navrhnutým novým subdodávateľom, ak ho Objednávateľ písomne schváli. V prípade, ak Objednávateľ do 21 dní odo dňa, v ktorom mu Dodávateľ poskytne všetky údaje o navrhovanom novom subdodávateľovi podľa bodu 2 tohto článku so všetkými potrebnými podkladmi podľa bodu 3 tohto článku zmluvy, písomne Dodávateľovi neoznámi, či schvaľuje alebo zamieta návrh nového subdodávateľa, platí, že nového subdodávateľa schválil.
5. Dodávateľ nemá automaticky nárok na schválenie nového subdodávateľa Objednávateľom. Ak Objednávateľ zamietne návrh nového subdodávateľa, Dodávateľ je povinný zmluvu plniť pôvodným subdodávateľom alebo sám. Proces schvaľovania subdodávateľa nemá vplyv na plynutie lehôt podľa zmluvy.
6. V prípade porušenia povinností uvedených v bodoch 1 až 5 tohto článku zmluvy má Objednávateľ právo na zaplatenie zmluvnej pokuty Dodávateľom vo výške 2 000,- Eur (slovom: dvetisíc eur) za každé takéto porušenie, a to aj opakovane. Zároveň má Objednávateľ v prípade porušenia týchto povinností právo odstúpiť od tejto zmluvy.

**Článok 20**

**Záverečné ustanovenia**

* + 1. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
    2. Dodávateľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu Objednávateľa. Dodávateľ tiež nie je oprávnený započítať svoje pohľadávky voči pohľadávkam Dodávateľa bez predchádzajúceho súhlasu Objednávateľa.
    3. Z dôvodu, že predmet plnenia bude spolufinancovaný z prostriedkov poskytnutých Objednávateľovi na základe Zmlúv o NFP, zaväzuje sa Dodávateľ strpieť výkon kontroly/auditu súvisiaceho s poskytovanými službami kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku súčinnosť. Oprávnené osoby na výkon kontroly/auditu sú najmä:
  1. Poskytovateľ a ním poverené osoby,
  2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
  3. Najvyšší kontrolný úrad SR a ním poverené osoby,
  4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
  5. Splnomocnení zástupcovia Európskej Komisie a Európskeho dvora audítorov,
  6. Orgán zabezpečujúci ochranu finančných záujmov EÚ,
  7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

S ohľadom na vyššie uvedené sa tiež Dodávateľ zaväzuje Objednávateľovi a vyššie uvedeným subjektom poskytnúť všetku súčinnosť, ktorej potreba vyplynie z uplatňovania podmienok Operačného programu a/alebo Zmlúv o NFP, najmä však z požiadaviek Poskytovateľa NFP. Zároveň sa zaväzuje dodržiavať všetky podmienky stanovené Zmluvou o NFP. Podpísané znenie Zmlúv o NFP Objednávateľ poskytne Dodávateľovi v elektronickej podobe bezodkladne po jej uzatvorení.

* + 1. Až do uplynutia monitorovacieho obdobia (do schválenia poslednej následnej monitorovacej správy Poskytovateľom NFP v súlade so Zmluvami o NFP) je Dodávateľ tiež povinný bezodkladne poskytnúť Objednávateľovi súčinnosť v rámci výkonu kontrolnej činnosti Oprávnených osôb (uvedených v predchádzajúcom bode) voči Objednávateľovi, vrátane podania písomných vyjadrení a vysvetlení.
    2. Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov. Dodávateľ podpisom tejto zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle Objednávateľa ([www.kosice.sk](http://www.kosice.sk)).
    3. V prípade skupiny dodávateľov vystupujúcich na strane Dodávateľa ako účastník tejto zmluvy sú všetci účastníci spoločne a nerozdielne zodpovední za všetky záväzky vyplývajúce im z tejto zmluvy a vzniknuté v súvislosti s touto zmluvou.
    4. Ak sa v ustanoveniach tejto zmluvy vrátane jej príloh používa pojem zmluva a ak to neodporuje obsahu a účelu príslušného ustanovenia, myslí sa tým táto zmluva vrátane všetkých jej príloh.
    5. Táto zmluva je vyhotovená v slovenskom jazyku v piatich rovnopisoch, pričom tri rovnopisy obdrží Objednávateľ a dva rovnopisy Dodávateľ.
    6. Zmluva nadobúda platnosť dňom jej podpisu oboma zmluvnými stranami. Účinnosť nadobudne dňom uvedeným v písomnej výzve Objednávateľa, ktorým sa stanoví dátum začiatku plnenia zmluvy, s podmienkou, že táto zmluva bude zverejnená v súlade s príslušnými právnymi predpismi. Podmienkou pre písomnú výzvu Objednávateľa je ukončenie kontroly verejného obstarávania zo strany RO pre IROP, v rámci ktorej RO neidentifikoval nedostatky, ktoré by mali alebo mohli mať vplyv na výsledok Súťaže (po doručení správy z kontroly prijímateľovi - Objednávateľovi), alebo v rámci ktorej Objednávateľ, ako prijímateľ súhlasil s výškou ex ante finančnej opravy uvedenej v návrhu správy/správe z kontroly a splnil podmienky na uplatnenie ex ante finančnej opravy podľa metodického pokynu MP CKO č. 5, ktorý upravuje postup pri určení finančných opráv za verejné obstarávanie.
    7. Zmluvné strany prehlasujú, že sa s obsahom zmluvy oboznámili a porozumeli mu, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
    8. Neoddeliteľnou súčasťou zmluvy je aj fotokópia zmluvy o združení uzatvorenej medzi účastníkmi zmluvy na strane Dodávateľa, ak na strane Dodávateľa vystupuje viac účastníkov. V prípade zmeny alebo doplnenia zmluvy o združení sa Dodávateľ zaväzuje doporučene doručiť do sídla Objednávateľa fotokópiu dodatku k zmluve o združení v lehote 14 kalendárnych dní odo dňa jeho podpisu účastníkmi združenia.

**Prílohy:**

Príloha č. 1: Opis predmetu zákazky (vrátane príloh)

Príloha č. 2: Ocenený výkaz výmer

Príloha č. 3: Zoznam subdodávateľov

V Košiciach dňa: V ......................... dňa:

**Objednávateľ: Dodávateľ:**

...................................................................................................................

Ing. Jaroslav Polaček, primátor